stanford-oval/wikipedia huggingface dataset:
Roman Toi

Roman Toi (18. kesäkuuta 1916 Kõo – 7. toukokuuta 2018 Toronto) oli virolaissyntyinen säveltäjä, kuoronjohtaja ja urkuri. Hänellä oli Kanadan kansalaisuus vuodesta 1957.
Toi aloitti muodolliset musiikkiopintonsa Tallinnassa vuonna 1932. Vuosina 1942–1943 hän opiskeli Salzburgin Mozarteumissa Clemens Kraussin johdolla ja Sveitsin Montreux'ssa. Vuonna 1949 hän muutti Kanadaan – ensin Montrealiin, sitten vuonna 1951 Torontoon. Toi jatkoi opiskelua Kanadan korkeakouluissa. Hänestä tuli johtava hahmo virolaisemigranttien kuoroliikkeessä. Hän perusti 85-äänisen Estonia-kuoron vuonna 1976 ja matkusti sen kanssa Israeliin (1987), Australiaan (1988) ja Viroon (1989, 1990). Hän esiintyi kuoronjohtajana myös festivaaleilla Kanadassa, Yhdysvalloissa, Euroopassa ja Australiassa. Vuonna 1974 Toi alkoi opettaa musiikin teoriaa, johtamista ja sävellystä The Royal Conservatory of Musicissa Torontossa, jossa hän itse oli saanut opetusta Samuel Dolinilta. Vuonna 1977 Toi sai filosofian tohtorin arvon Union Graduate Schoolista, Ohiosta.
Toin sävellystuotantoon kuuluu muun muassa kolme sinfoniaa (1969, 1972, 1974), yhdeksän kantaattia (1953–1977) ja yli 80 kuoroteosta, joista jotkin ovat vakiintuneet virolaiskuorojen standardiohjelmiston osiksi. Toi sävelsi tonaalisessa viitekehyksessä ja omaksui vaikutteita Ralph Vaughan Williamsin tyylistä. Vuonna 1990 – vuosi ennen Viron uutta itsenäistymistä – Toi oli Gustav Ernesaksin ja Richard Ritsingin kanssa Tallinnan laulujuhlien kunniajohtajana. Vuonna 1994 hän johti Tallinnan laulujuhlien avajaisesityksen. Viimeisen kerran hän vieraili Virossa vuonna 2014 juhlistaakseen 98-vuotispäiväänsä ja osallistuakseen jälleen laulujuhliin kunniavieraana. Hän kuoli 101-vuotiaana Torontossa.
Toi sai monia kunnianosoituksia ja tunnustuksia; hän oli esimerkiksi Viljandin kunniakaupunkilainen, ja hänellä oli Valtionvaakunan ritarikunnan kunniamerkki neljännessä luokassa. Ennen kuolemaansa Toi oli Viron säveltäjäliiton vanhin elossa ollut jäsen.
Javier Bardem

| Javier Bardem |
| --- | --- |
 Javier Bardem Goya-palkintogaalassa vuonna 2018.
Henkilötiedot
Koko nimi:  Javier Ángel Encinas Bardem
Syntynyt: 1. maaliskuuta 1969 (ikä 55) Las Palmas de Gran Canaria, Kanariansaaret, Espanja
Ammatti:  näyttelijä
Puoliso:  Penélope Cruz (2010–)
Lapset:   Leonardo (s. 2011)  Luna (s. 2013) 
Näyttelijä
Aktiivisena:  1990–
Merkittävät roolit:   Ennen yötä  Meri sisälläni  Menetetty maa  Vicky Cristina Barcelona  Biutiful  007 Skyfall  Pirates of the Caribbean: Salazar’s Revenge 
Palkinnot
 Parhaan miessivuosan Oscar  2007 Menetetty maa 
Aiheesta muualla
IMDb 
Elonet
AllMovie
Javier Ángel Encinas Bardem (s. 1. maaliskuuta 1969 Las Palmas, Kanariansaaret) on espanjalainen Oscar-palkittu näyttelijä. Hän on tehnyt kymmeniä elokuvia kotimaassaan, mutta kansainvälinen tähti hänestä tuli vasta elokuvan Ennen yötä (2000) Oscar-ehdokkuuden saaneen pääosaroolin jälkeen. Roolistaan antagonisti Anton Chigurhina elokuvassa Menetetty maa (2007) hänet palkittiin parhaan miessivuosan Oscarilla, Golden Globella, Baftalla ja Screen Actors Guildilla. Bardem on ensimmäinen espanjalainen niin Oscar-ehdokas kuin -voittajakin. Bardem näyttelee Raoul Silva -nimistä antagonistia James Bond -elokuvassa 007 Skyfall (2012).
Elämä

Ennen menestystään elokuva-alalla Bardem pelasi rugbya ja eteni jopa Espanjan maajoukkueeseen.
Hän nousi kansainväliseen kuuluisuuteen 1990-luvun alussa elokuvalla Kinkkua, kinkkua, jossa hän näytteli tulevan vaimonsa Penélope Cruzin kanssa.
Bardemin isoisä Rafael Bardem, isoäiti Matilde Muñoz Sampedro, äiti Pilar Bardem, veli Carlos Bardem ja sisko Carmen Bardem ovat tai olivat näyttelijöitä. Eno Juan Antonio Bardem oli ohjaaja ja käsikirjoittaja. Bardem ja Penélope Cruz avioituivat heinäkuussa 2010. Bardem ei osaa ajaa autoa ja hän käyttää itsestään nimikettä ”työmies” näyttelijän sijaan.
Filmografia > Tuottajana

| T = tuottajana; VT = vastaavana tuottajana> Vuosi | T = tuottajana; VT = vastaavana tuottajana> Suomenkielinen nimi | T = tuottajana; VT = vastaavana tuottajana> Alkuperäinen nimi | T = tuottajana; VT = vastaavana tuottajana> T | T = tuottajana; VT = vastaavana tuottajana> VT | T = tuottajana; VT = vastaavana tuottajana> Viihteenlaji | T = tuottajana; VT = vastaavana tuottajana> Huom. |
| --- | --- | --- | --- | --- | --- | --- |
| 1999 |  | Los lobos de Washington |  |  | elokuva | myös näyttelijänä |
| 2007 |  | Invisibles |  |  | dokumenttielokuva |  |
| 2012 |  | Hijos de las nubes, la última colonia |  |  | dokumenttielokuva | myös esiintyjänä (kertojana) |
| 2016 |  | Bigas x Bigas |  |  | dokumenttielokuva |  |
| 2017 | Rakastin Pabloa, vihasin Escobaria | Loving Pablo |  |  | elokuva | myös näyttelijänä |
| 2018 |  | Thy Kingdom Come |  |  | lyhytelokuva | myös näyttelijänä |
Ehdokkuuksia ja palkintoja > Ehdokkaana

1993: Goya-palkinto, Paras miespääosa, Kinkkua, kinkkua
1994: Goya-palkinto, Paras miespääosa, Kultaiset munat
1998: European Film Awards, Paras miespääosa, Lihan värinä
1998: Goya-palkinto, Paras miespääosa, Lihan värinä
2001: Parhaan miespääosan Oscar-palkinto, Ennen yötä
2001: Golden Globe, Paras miespääosa draamaelokuvassa, Ennen yötä
2002: European Film Awards, Paras miespääosa, Maanantain auringossa
2005: Golden Globe, Paras miespääosa draamaelokuvassa, Meri sisälläni
2011: BAFTA, Paras miespääosa, Biutiful
2013: BAFTA, Paras miessivuosa, 007 Skyfall
2022: Parhaan miespääosan Oscar-palkinto, Being the Ricardos
Ehdokkuuksia ja palkintoja > Palkittu

1994: Donostia-San Sebastián International Film Festival, Silver Seashell Best Actor, Días contados ja El detective y la muerte
1995: Goya-palkinto, Paras miessivuosa, Días contados
1996: Goya-palkinto, Paras miespääosa, Suusta suuhun
2000: Venetsian elokuvajuhlat, Paras miespääosa, Ennen yötä
2001: Independent Spirit Awards, Paras miespääosa, Ennen yötä
2003: Goya-palkinto, Paras miespääosa, Maanantain auringossa
2005: Goya-palkinto, Paras miespääosa, Meri sisälläni
2004: European Film Awards, Paras miespääosa, Meri sisälläni
2004: Venice Film Festival, Paras miespääosa, Meri sisälläni
2007: Screen Actors Guild Award, Paras miessivuosa - Elokuvat, Menetetty maa
2008: Broadcast Film Critics Choice Awards, Paras miessivuosa, Menetetty maa
2008: Golden Globe, Paras miessivuosa, Menetetty maa
2008: BAFTA, Paras miessivuosa, Menetetty maa
2008: Parhaan miessivuosan Oscar-palkinto, Menetetty maa
2012: Satellite award, Paras miessivuosa, 007 Skyfall
Aiheesta muualla

Kuvia tai muita tiedostoja aiheesta Javier Bardem Wikimedia Commonsissa
Javier Bardem Internet Movie Databasessa. (englanniksi)
Javier Bardem Elonetissä.
Tammelan seurakunta

| Tammelan seurakunta |
| --- | --- |

 tunnus :  sijainti 
 Tammelan kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Tammelan rovastikunta
Pääkirkko:  Tammelan kirkko
Jäsenmäärä:  4 721 (2022)
– Osuus asukkaista:  80,3 %
Kirkollisvero:  1,70 %
Kirkkoherra:  Juha Koivulahti
Sivusto
Infobox OKNimi-testi OK: 
Tammelan seurakunta on seurakunta Kanta-Hämeessä, Tammelan kunnassa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Juha Koivulahti. Vuonna 2017 seurakunnassa oli 5 203 jäsentä, kirkkoonkuulumisprosentti oli 84,53 %.
Tammelan seurakunta on ainakin 600 vuotta vanha. Ensimmäinen maininta virallisissa asiakirjoissa siitä on vuodelta 1423. Tammelan seurakunnasta ovat myöhemmin eronneet Ypäjän, Jokioisten, Humppilan ja Forssan seurakunnat.
Papisto

Seuraavat henkilöt ovat toimineet Tammelan seurakunnan kirkkoherroina:
1971–1998: Eero Vainio
2016–2017: vt. Päivi Aikasalo
I, Robot (videopeli)

| I, Robot |
| --- | --- |
Kehittäjä:  Dave Theurer
Julkaisija:  Atari
Suunnittelija:  Dave Theurer
Julkaistu:  1984
Lajityyppi:  shoot ’em up
Alusta:  Kolikkopeli
Lisää peliartikkeleitaVideopelien teemasivulla
I, Robot on Atarin julkaisema räiskintäpeli, joka on julkaistu vuonna 1984 kolikkopelinä.
Pelin on kehittänyt Dave Theurer vuonna 1983. Pelistä rakennettiin 750-1 500 kappaletta.
Peli on ensimmäisiä kolikkopelejä, jossa käytettiin tasavarjostettuja polygoneja kolmiulotteisen grafiikan esittämiseen. Pelissä oli varsinaisen pelin lisäksi toiminto (nimeltään Doodle City), jossa pystyi piirtämään yksinkertaisilla polygonimuodoilla.
Aiheesta muualla

I, Robot Killer List of Videogamesissä (englanniksi)
I, Robot Arcade History -sivustolla (englanniksi)
Falukorv

Kahtia leikattu falumakkara
Falukorv eli falumakkara on perinteinen ruotsalainen suosittu lenkkimakkara, joka sisältää lihaa, rasvaa, perunajauhoja, sipulia ja suolaa ja mausteita.
Historiaa

Falukorvin historia ulottuu 1600-luvulle. Tarinan mukaan kaivoksilla työskenteli saksalaisia ja he tekivät makkaraa kaivostyön näännyttämistä häristä ja hevosista. Nahoista punottiin kaivoshissien köysiä ja lihasta tehtiin makkaraa. Nimi falukorv on peräisin 1800-luvun Tukholmasta, jonne päätyi iso osa makkaratehtaiden tuotannosta. Makkarasta tuli pian tyypillistä "työläisruokaa". Nimi falukorv on nykyisin suojattu ja EU:n direktiivi sääntelee  makkaran koostumusta.
Falukorvin tuotenimiä ja markkinoijia 2010-luvun keskivaiheilla olivat Garant Eko (Axfood), Norrlands Falu (Nyhléns Hugosons), Änglamark (Coop Sverige), ICA Falukorv (ICA), Lithells Falukorv (Lithells), Svensk Falukorv (HKScan), Enebacken (Lidl) ja X-tra (Coop Sverige). Tämä oli myös paremmuusjärjestys TestFaktan vuonna 2017 julkaisemassa makutestissä.
Maku ja tuoksu

Falukorvin makua kuvasi Helsingin Sanomien Ilkka Malmberg vuonna 1997 Pohjois-Ruotsiin suuntautuneella juttumatkallaan:
Voimakas tuoksu löyhähtää heti kun muovi leikataan rikki. Ja sama outo maku, jota ei ole suomalaisessa makkarassa. Vastenmielinen. Loppu jää syömättä. Haju säilyy sormenpäissä pitkään ja suussa maku. Ruotsin maku.
Helsingin yliopiston asiantuntija Olavi Törmä arveli Malmbergille hajun ja maun johtuvan raa’asta sipulista, jota suomalaismakkaroissa ei ainakaan tuolloin käytetty. Falukorvin löysemmän rakenteen hän selitti johtuvan siitä, ettei Ruotsissa käytetty fosfaatteja suomalaismakkaroiden tavoin rakennetta kiinteyttämään.
Aiheesta muualla

Kuvia tai muita tiedostoja aiheesta Falukorv Wikimedia Commonsissa
The War in 2020

| The War in 2020> Alkuperäisteos |
| --- | --- |
Kirjailija:  Ralph Peters
Kieli:  englanti
Genre:  sota, teknotrilleri
Kustantaja:  Simon & Schuster
Julkaistu:  1. maaliskuuta 1991

Edeltävä:  Red Army (1989)
Seuraava:  Flames of Heaven (1993)
Löydä lisää kirjojaKirjallisuuden teemasivulta
The War in 2020 on yhdysvaltalaisen Ralph Petersin kirjoittama ja Simon & Schusterin vuonna 1991 julkaisema romaani.
Teos sijoittuu nimensä mukaisesti julkaisuajankohtansa lähitulevaisuuteen vuoteen 2020. Maailma on kokenut Runcimanin tauti -nimisestä virussairaudesta aiheutuneen pandemian, joka on ollut tuhoisampi kuin AIDS. Etelä-Amerikassa on syttynyt useita sotia ja Etelä-Afrikka on käynyt katastrofaalisen sodan Yhdysvaltoja vastaan. Useat Neuvostoliiton tasavallat ovat muuttuneet islamilaisiksi tasavalloiksi ja nousseet kapinaan alhaisesta moraalista kärsivää ja rikkinäistä armeijaa komentavaa keskushallintoa vastaan. Muslimivaltioiden ja Israelin välinen konflikti on päättynyt Israelin ratkaisevaan tappioon, ja maan selviytyjät on asutettu muualle. Muslimivaltioiden tukijana toimii Japani, joka toimittaa niille huipputeknologisia aseita, kuten lasereilla aseistettuja kauko-ohjattavia helikoptereita. Teoksen päähenkilö on Yhdysvaltain 7. ratsuväkirykmentin eversti George Taylor, joka joukko-osastonsa mukana Neuvostoliiton tukena taistellessaan kehittää suunnitelman muslimimaiden voittamiseksi.
Spede (elokuva)

| Spede |
| --- | --- |

Ohjaaja:  Aleksi Delikouras
Käsikirjoittaja:   Antti Heikkinen  Aleksi Delikouras 
Perustuu:  Tuomas Marjamäen kirjoihin Spede, nimittäin ja Uuno on numero yksi
Tuottaja:   Olli Haikka  Marko Talli 
Säveltäjä:  Simo Pitkänen
Kuvaaja:  Joonas Pulkkanen
Leikkaaja:  Dimmu Okulov
Lavastaja:  Päivi Kettunen
Pääosat:   Riku Nieminen  Aku Sipola  Joonas Nordman  Mikko Töyssy  Lauri Tilkanen  Minka Kuustonen  Linnea Leino 
Valmistustiedot
Valmistusmaa:  Suomi
Tuotantoyhtiö:  Yellow Film & TV
Levittäjä:  Nordisk Film
Ensi-ilta:   2023-09-2929. syyskuuta 2023  
Kesto:  95 minuuttia
Alkuperäiskieli:  suomi
Budjetti:  2 miljoonaa euroa
Katsojat:  40 286
Aiheesta muualla
IMDb 
Elonet
Infobox OKNimi-testi OK: 
Spede on vuonna 2023 ensi-iltansa saanut suomalainen elämäkertaelokuva, jonka on ohjannut Aleksi Delikouras. Se kertoo Pertti ”Spede” Pasasen ja Vesa-Matti Loirin, Simo Salmisen ja Ere Kokkosen vaiheista 1960-luvun lopussa ja 1970-luvun alkupuolella, kun alkunsa on saanut muun muassa Uuno Turhapuro -hahmo. Elokuvan on käsikirjoittanut Delikouras yhdessä Antti Heikkisen kanssa. Käsikirjoituksen pohjana ovat olleet Tuomas Marjamäen elämäkerrat Spede, nimittäin (2017) ja Uuno on numero yksi – Turhapuron koko tarina (2021).
Spede-elokuvan ovat tuottaneet Yellow Film & TV:lle Olli Haikka ja Marko Talli. Elokuvan levittää Nordisk Film. MTV3 ja C More ovat hankkineet elokuvan televisio- ja suoratoisto-oikeudet. Elokuvan budjetti on 2 miljoonaa euroa. Suomen elokuvasäätiö on tukenut elokuvaa 600 000 euron tuotantotuella. Elokuva on kuvattu 35 mm ja 8 mm filmille.
Spede sai ensi-iltansa 29. syyskuuta 2023.
Näyttelijät

| 0 | 1 | 2 |
| --- | --- | --- |
|  Riku Nieminen  | … |  Pertti ”Spede” Pasanen   |
|  Aku Sipola  | … |  Vesa-Matti Loiri   |
|  Mikko Töyssy  | … |  Simo Salminen   |
|  Joonas Nordman  | … |  Ere Kokkonen   |
|  Minka Kuustonen  | … |  Pirjo Pasanen   |
|  Helmi-Leena Nummela  | … |  Marjatta Raita   |
|  Lauri Tilkanen  | … |  Jukka Virtanen   |
|  Sami Kojonen   | … |  Olavi Ahonen  |
Arvostelut

Pekka Torvinen tiivistää elokuvan ongelmiksi narratiivin heikkouden ja mitäänsanomattomuuden. Yksittäiset kohtaukset ovat kokonaisuutena vähemmän kuin niiden summa. Torvisen myöhemmässä arviossa Aku Sipolan Loiri saa kiitosta: hän tekee ilmiömäisen roolin. Muiden uskottavuus on vähissä. Torvisen mukaan syynä voi olla se, että "alkuperäiset herrat vaikuttivat itsekin usein karikatyyreiltä itsestään". Kokonaisuus sai kaksi tähteä molemmissa arvioissa.
Toni Keränen, Katso
Jussi Virratvuori, Savon Sanomat
Jussi Huhtala, Episodi
Tuomas Rantanen, Voima
Jukka Sammalisto, Demokraatti
Lauri Lehtinen, Suomen Kuvalehti
Pekka Torvinen, Helsingin Sanomat
Antti Selkokari, Kulttuuritoimitus
Saku Schildt, Soundi
Iso Kirja

| Iso Kirja> Helluntaiherätyksen raamattuopisto |
| --- | --- |

 Ison Kirjan ruokala, Iso Pata.  (Juhannuskonferenssi 2006)
Sijainti:  Keuruu, Helsinki
Koordinaatit:  62.212623°N, 24.794306°E
Tyyppi:  kristillinen kansanopisto
Perustettu:  1952 (1990)
Sitoutuneisuus:  helluntaiherätys
Rehtori:  Tanja Laulainen
Aiheesta muualla
Sivusto
Iso Kirja on Iso Kirja ry:n ylläpitämä alue, jossa toimii IK-opisto ja IK-palvelut. IK-opisto (Iso Kirja -opisto) on kristillinen kansanopisto Keuruulla Pohjoisjärven rannalla. IK-opisto tarjoaa muun muassa Raamattuun sekä seurakunta-, nuoriso- ja lähetystyöhön liittyvää opetusta.
IK-opistossa voi suorittaa kansanopistotasoisia tutkintoja tai tutkintoja australialaiseen Alphacrucis Collegeen. Iso Kirja on siis yksi AC:n kampuksista.
Kansanopistotoiminnan lisäksi Iso Kirja toimii myös leirintäalueena. Siellä järjestetään lisäksi vuosittain erilaisia suurtapahtumia, muun muassa jokavuotiset Juhannuskonferenssi ja Youth Celebration.
Historia > Helluntaiherätyksen raamattuopisto

Iso Kirja -opistoa edelsi helluntaiherätyksen raamattuopisto, joka perustettiin Paimioon vuonna 1952. Ylläpitäjäyhdistyksen nimeksi tuli Helluntaiherätyksen Raamattu- ja kansanopistojen kannatusyhdistys. Kun toiminnan laajetessa tilat jäivät pieniksi, siirryttiin Hattulan Katinalaan vuonna 1959.
Toiseksi työpisteeksi hankittiin Lehijärven kurssikeskus 1981 ja Saukkoaavan vanha koulu retkeily- ja kurssikeskukseksi Lapista. Lehijärvellä aloitettiin lähetyskurssi yhteistyössä Suomen Vapaan Ulkolähetyksen kanssa (nykyisin Fida International ry).
Historia > Konferenssikeskus Keuruulle

Nykyiseen sijaintiinsa Keuruulle toiminta keskittyi vuonna 1990. Lähes 60 hehtaarin alue otettiin käyttöön sekä opistona että konferenssi- ja matkailualueena. Nimeksi alueelle annettiin Iso Kirja, joka viittaa Raamattuun. Vuonna 1994 aloitettiin kaksi- ja kolmivuotiset seurakuntatyön opetusohjelmat ja samana vuonna Iso Kirja -opisto teki yhteistyösopimuksen silloisen ICI Universityn (nykyinen Global University) kanssa, jonka kautta Isossa Kirjassa on mahdollista suorittaa kansainvälisiä tutkintoja tai yksittäisiä kursseja. Kansanopisto-oikeudet Isolle Kirjalle myönnettiin vuonna 1995. Vuonna 2016 Iso Kirja teki yhteistyösopimuksen australialaisen Alphacrucis Collegen kanssa. Vuonna 2017 Iso Kirja -opiston nimi muutettiin IK-opistoksi. Opistoa ylläpitää edelleen Iso Kirja ry.
Tapahtumat

Isossa kirjassa järjestetään myös kesätapahtumia: Fifteen-leirejä, jotka ovat helluntaiseurakuntien vastine rippileirille, Juhannuskonferenssi, Youth Celebration, Royal Rangers -tapahtumia sekä ratsastus- ja seikkailuleirejä.
IK-opistossa järjestetään ympäri vuoden viikonloppukursseja.
Palvelut

Ison Kirjan palvelupuoli eli IK-palvelut tarjoaa läpi vuoden majoituspalveluja. Alueella on hotelli, opiskelija-asuntola, mökkikylä ja leirintäalue. Kokonaisuudessaan majoituskapasiteettia on sadoille ihmisille ja leirintäalue mukaan luettuna tuhansille.lähde?
Leirintäalueella on noin 250 sähköpaikkaa asuntovaunuille. Asiakkaita palvelevat myös suuri rantasauna, frisbeegolfradat Iso Heitto ja Pikku Putti, uimarannat, grillikatokset ja lasten leikkipaikat.
SiCafe on avoinna läpi leirintäkauden kesäkuun alusta elokuun puoliväliin saakka. Ravintola Iso Pata palvelee läpi vuoden opiskelijoiden ruokalana sekä valmistaa tarjoilut juhliin.
Isossa Kirjassa voi myös järjestää yksityistilaisuuksia.
Koulutus

FolLOW: Puolen vuoden mittainen opetuslapseuskoulu, joka järjestetään syksyisin Keuruulla ja Helsingissä. Opetuslapseuskouluun sisältyy noin kuukauden mittainen aktiomatka.
CORE 1.0: Ison Kirjan opintokokonaisuus, joka valottaa Raamatun yleistietoutta, kristillistä oppia ja seurakuntapalvelusta. Kurssi voidaan suorittaa joko omana kokonaisuutenaan tai osana muita opintoja.
CORE EN: Vastaa CORE 1.0:n sisältöä, mutta opetus on englanniksi.
CORE 2.0: Ensimmäisen vuoden opintojen jälkeen voi jatkaa suorittamaan tutkintoa. CORE 2.0:lla syvennytään erityisesti seurakunnan johtamiseen, Raamatun tulkintaan ja teologiaan.
CORE TELLUS: Yhden lukuvuoden mittainen lähetystyöhön valmistava koulutuslinja. Suositellaan käytäväksi vähintään yhden vuoden Raamatun perusopintojen jälkeen.
CORE AC: Koulutuslinja, jolla suoritetaan tutkinto Alphacrucis Collegeen. Tähän voidaan sisällyttää esim. CORE 1.0, CORE 2.0 ja CORE TELLUS.
IK:n Seurakuntatyön tutkinto: Koostuu CORE 1.0:n ja CORE 2.0:n opinnoista. Tutkintoon sisältyy myös päättötyö ja 3–6 kuukauden päätoiminen työharjoittelu kotimaassa tai ulkomailla.
Live lähetys: (kaksi viikkoa tammikuussa tai elokuussa). Se on tarkoitettu kaikille, jotka aikovat lähetysharjoittelijoiksi koti- tai ulkomaan lyhyt- tai pitkäaikaisaktioihin tai muihin evankelioimistehtäviin. Koulutus sopii hyvin myös lähettäjälle, sillä se antaa laaja-alaista ymmärrystä lähetystyöstä, sen tarpeista ja eri kulttuurien kohtaamisesta.
Team Action -linja (1 kalenterivuosi): Team Action -linja on kalenterivuoden mittainen koulutuskokonaisuus, jossa on mahdollisuus yhdistää teoria ja käytäntö sekä saada näkökulmaa erityisesti evankelioinnista kotimaassa ja työstä lähetyskentillä. Aluksi opiskellaan Raamattua syksyn verran CORE 1.0:lla, jonka jälkeen lähdetään puoleksi vuodeksi ulkomaille harjoitteluun.
Rehtorit

1996–1997: Veli-Matti Kärkkäinen
1997–1998: Jouko Ruohomäki
1998–2000: Veli-Matti Kärkkäinen
2000–2016: Pasi Parkkila
2016→ Tanja Laulainen
Aiheesta muualla

Koulutus- ja konferenssikeskus Iso Kirja
Ice Cube

| Ice Cube |
| --- | --- |
 Ice Cube vuonna 2014.
Henkilötiedot
Syntynyt: 15. kesäkuuta 1969 (ikä 55) South Los Angeles, Kalifornia, Yhdysvallat
Ammatti:  räppäri, tuottaja, näyttelijä, elokuvakäsikirjoittaja, elokuvaohjaaja, elokuvatuottaja
Muusikko
Taiteilijanimi:  Ice Cube 
Laulukielet:  englanti
Aktiivisena:  1984–
Tyylilajit:  gangsta rap, hip hop, westcoast hip hop, g-funk
Yhtyeet:  N.W.A., Westside Connection, Da Lench Mob, C.I.A., Mount Westmore
Levy-yhtiöt:  Priority (1987–1996) Lench Mob (1994–) EMI (2006–)
Aiheesta muualla
icecube.com
  [ Muokkaa Wikidatassa ] [ ohje ]  
Ice Cube (oikealta nimeltään O’Shea Jackson, s. 15. kesäkuuta 1969 Los Angeles, Kalifornia) on yhdysvaltalainen rap-artisti ja näyttelijä. Hän aloitti uransa 1980-luvun jälkipuoliskolla gangsta rap -yhtyeessä N.W.A., josta hän siirtyi vuonna 1989 menestyksekkäälle soolouralle. Hänen musiikkiuraansa ovat värittäneet hänen provokatiivisten sanoitustensa aiheuttamat kohut. Ice Cube teki näyttelijädebyyttinsä vuoden 1991 elokuvassa Boyz n the Hood – kulman kundit, ja ensimmäisten sooloalbumiensa jälkeen hän alkoi keskittyä musiikin julkaisemisen lisäksi elokuvauraansa. Hän on toiminut sittemmin myös käsikirjoittajan, tuottajan ja ohjaajan roolissa.
Elämäkerta > Varhainen elämä ja ura

Ice Cube syntyi Los Angelesin South Centralissa vuonna 1969. Hänen isänsä oli puutarhanhoitaja ja äitinsä sairaalan vastaanottovirkailija. Vanhemman veljen lisäksi hänellä oli siskopuoli, joka tapettiin hänen ollessa 12-vuotias. Rap-artistit Del the Funky Homosapien ja Kam ovat Ice Cuben serkkuja. Ice Cube kasvoi Van Wick Streetillä South Centralissa, joka oli hänen nuoruudessaan ongelmallista aluetta. Hän pärjäsi koulussa hyvin, ja hänen vanhempansa siirsivät hänet opiskelemaan paikallisesta koulusta William Howard Taft High Schooliin varakkaammalle Woodland Hillsin alueelle. Erilainen ympäristö sai hänet miettimään, miksei hänen kotiseutunsa epäkohdat saaneet enempää huomiota.
Ice Cube kiinnostui hip hop -kulttuurista nuorena, ja hän alkoi kirjoittamaan riimejä opiskellessaan high schoolissa. Hän tapasi ystävänsä Sir Jinxin kautta tämän serkun Dr. Dren, joka oli jo tuolloin saanut mainetta DJ:nä. Ice Cube alkoi esiintyä Dr. Dren pitämissä juhlissa, ja pian tämä toimi tuottajanakin Ice Cuben silloisen yhtyeen julkaisemilla singleillä.
Dr. Dren kautta Ice Cube tutustui Eazy-E:n kanssa. Hän kirjoitti tälle kappaleen "Boys-N-The-Hood", ja tästä yhteistyöstä syntyi pohja N.W.A.-yhtyeelle. Hän oli mukana kirjoittajana ja esiintyjänä Macola Recordsin julkaisemalla N.W.A. and the Posse -levytyksellä, jonka kautta yhtye sai julkisuutta ennen varsinaista debyyttialbumiaan.
High schoolin jälkeen Ice Cube opiskeli arkkitehtisuunnittelua Arizonassa. Saatuaan opintonsa suoritettua hän alkoi työstää N.W.A:n kanssa albumia Straight Outta Compton, jonka kappaleista hän oli kirjoittamassa suurinta osaa. Albumi julkaistiin vuonna 1988 Ruthless Recordsin kautta. Gangsta rap -genren merkkipaaluna pidetyn Straight Outta Comptonin aiheita olivat muun muassa jengi- ja poliisiväkivalta. Vaikka se herätti syytöksiä rikollisuuden ylistämisestä ja ala-arvoisesta kielenkäytöstä, sai se myös arvostusta kriitikoilta ja kaupallista menestystä. Ice Cube koki, ettei hän kuitenkaan saanut työpanoksestaan ansaitsemaansa korvausta, ja kiistan seurauksena hän erosi N.W.A:sta vuonna 1989.